Държавен вестник, бр. 66, 2014 г., стр. 153

БРОЙ  66	
Д Ъ Р Ж А В Е Н  В Е С Т Н И К 	
СТР.  153  
Чл. 43. (1) Физическата подготовка включва 
занимания с физически упражнения или вид 
спорт и се провежда в две основни форми:
1. индивидуална – самостоятелно по инди­
видуален план-график, утвърден от съответния 
ръководител;
2. организирана:
а) обща – за изграждане и поддържане на 
физически качества;
б) специализирана – за покриване на съ­
ответните нормативни изисквания;
в) вид спорт или туристически поход.
(2) Организиран туристически поход се 
провежда веднъж месечно след издаване 
на заповед на ръководителя на съответната 
структура по чл. 37 ЗМВР, съдържаща след­
ните задължителни реквизити: време и място 
на провеждане, транспорт, ръководител на 
похода и списък на служителите – участници 
в похода.
(3) В туристическите походи не могат да 
вземат участие служителите, провеждащи 
физическа подготовка по ал. 1, т. 1.
Чл. 44. Физическата подготовка се про­
вежда в установеното за съответната струк­
тура работно време за не по-малко от 8 часа 
месечно.
Чл. 45. Подготовката по полицейска лич­
на защита има за цел усъвършенстване на 
специфични двигателни качества и умения, 
необходими за самозащита и ефективно из­
пълнение на длъжностните задължения.
Чл. 46. Провеждането на подготовката 
по полицейска лична защита се извършва в 
предварително определени групи от инструк­
тори по чл. 37.
Чл. 47. На подготовка по полицейска лична 
защита не подлежат държавните служители 
от МВР без полицейски правомощия и служи­
телите на МВР – лица, работещи по трудово 
правоотношение.
Чл. 48. Обучението по полицейска лич­
на защита се провежда в установеното за 
съответната структура работно време за не 
по-малко от 8 часа месечно.
Чл. 49. Стрелковата подготовка поддържа 
и усъвършенства знанията и уменията за 
прилагане на законоустановените норми за 
използването на огнестрелно оръжие.
Чл. 50. На обучение по стрелкова подготов­
ка подлежат само държавните служители от 
МВР, имащи право да носят служебно оръжие 
при условията и по реда на инструкцията по 
чл. 151, ал. 4 ЗМВР. 
Чл. 51. Провеждането на стрелковата 
подготовка се извършва в предварително 
определени групи от инструкторите по чл. 37.
Чл. 52. Обучението по стрелкова подготов­
ка се провежда в установеното за съответната 
структура работно време за не по-малко от 
4 часа месечно.
Г л а в а  ч е т в ъ р т а
КОНТРОЛ И ОТЧИТАНЕ НА ПРОФЕСИО­
НАЛНОТО ОБУЧЕНИЕ
Чл. 53. (1) Контролът по провеждането 
на професионалното обучение по месторабо­
та е постоянен процес, като отчитането на 
резултатите се извършва в края на текущия 
едногодишен период.
(2) Оценяването на нивото на придобитите 
знания от специализираната подготовка се из­
вършва по реда на чл. 41, ал. 5. За проведения 
изпит се изготвя протокол, копие от който се 
прилага към ЛКД на служителя.
(3) Оценяването на нивото на физическата 
подготовка, подготовката по полицейска лична 
защита и стрелковата подготовка се извършва 
по ред, определен в специализираните мето­
дики по чл. 36, ал. 4.
Чл. 54. (1) В срок до 15 ноември на текущата 
календарна година звената „Човешки ресурси“ 
към структурите по чл. 37 ЗМВР изготвят отчет 
за проведеното професионално обучение по 
месторабота по видовете подготовки по чл. 5 
и го предоставят за утвърждаване на ръко­
водителите на структурите по чл. 37 ЗМВР.
(2) В срок до 20 ноември ръководителите 
на структурите по чл. 37 ЗМВР утвърждават 
изготвените от звената „Човешки ресурси“ 
отчети по специализираната подготовка и ги 
изпращат до ДЧР за изготвяне на обобщен 
отчет на професионалното обучение по мес­
торабота на служителите от МВР.
(3) В срок до 20 ноември ръководителите 
на структурите по чл. 37 ЗМВР утвърждават 
изготвените от звената „Човешки ресурси“ 
отчети по физическа подготовка, подготовка 
по полицейска лична защита и стрелкова 
подготовка и ги изпращат до АМВР (ЦБПС) 
за изготвяне на обобщен отчет. В срок до 
30 ноември АМВР (ЦБПС) изпраща обобще­
ния отчет до ДЧР.
(4) В срок до 25 декември ДЧР изготвя 
обобщен отчет за проведеното професионално 
обучение по месторабота и го предоставя за 
утвърждаване от главния секретар на МВР.
Чл. 55. Ръководителите на структурите по 
чл. 37 ЗМВР могат да изготвят мотивирано 
предложение до АМВР и ДЧР за промени в 
учебно-плановата документация по реда на 
чл. 9, ал. 2 и 3 и в Каталога на курсовете за 
професионално обучение по реда на чл. 7, ал. 2.
ДОПЪЛНИТЕЛНИ РАЗПОРЕДБИ
§ 1. Служителите от МВР се изпращат на 
професионално обучение в други национални 
или чуждестранни обучаващи институции със 
заповед на министъра на вътрешните работи, 
която определя вида, условията, мястото, 
формата и срока на обучението.